Document ID: 31998R2386

RÅDETS FORORDNING (EF) Nr. 2386/98 af 3. november 1998 om ændring af forordning (EF) nr. 45/98 om fastsættelse for 1998 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
Forordning (EF) nr. 45/98 (2) fastsætter for 1998 TAC for visse fiskebestande og grupper af fiskebestande samt visse betingelser for fiskeri af disse fangstmængder;
det er den videnskabelige opfattelse, at torsk fanget i Nordsøen (ICES-underområde IV) og i den østlige del af Kanalen (ICES-afsnit VIId) hører til én og samme bestand;
medlemsstaternes torskekvoter er fastsat separat for Nordsøen og for et område, der omfatter den østlige del af Kanalen;
nogle medlemsstater har i 1998 så store torskefangster i den østlige del af Kanalen, at det kan føre til en storstilet genudsætning af denne art, når de nationale kvoter i dette område er opbrugt;
medregningen af små torskemængder i kvoterne for nordsøen vil ikke have en uheldig indvirking på den torskebestand, de tages fra;
forordning (EF) nr. 45/98 bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilaget til denne forordning erstatter de tilsvarende dele i bilag I til forordning (EF) nr. 45/98.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 1998.

Labels: 18
6